smcproject/ml-wiki-sentences huggingface dataset:
കിഴക്കിന്റെയും പടിഞ്ഞാറിന്റെയും സാംസ്കാരിക വൈരുദ്ധ്യം  വെളിപ്പെടുന്ന ഈ ചിത്രപരമ്പരയിൽ  ചിത്രങ്ങൾക്കു മോഡലായതും മൊജാദിദി തന്നെ.
ഇന്ത്യയിലെ ആദ്യ ബിനലെ, കൊച്ചി-മുസിരിസ് ബിനലെയിൽ ഇദ്ദഹത്തിന്റെ മനുഷ്യത്വ വീട് (Khana-e-Bashary (Humanist House)) എന്ന ഇൻസ്റ്റലേഷൻ പ്രദർശിപ്പിച്ചിരുന്നു.
അവലംബം ↑ ↑ http://malayalam.yahoo.com/%E0%B4%85%E0%B4%AE%E0%B4%A8%E0%B5%8D-%E0%B4%A8%E0%B4%BF%E0%B4%B1%E0%B4%AF%E0%B5%8A%E0%B4%B4%E0%B4%BF%E0%B4%95%E0%B5%8D%E0%B4%95%E0%B5%81%E0%B4%82-%E0%B4%A8%E0%B4%BF%E0%B4%B1%E0%B4%99%E0%B5%8D%E0%B4%99%E0%B4%B3%E0%B5%8D-%E0%B4%AE%E0%B4%BE%E0%B4%A4%E0%B5%8D%E0%B4%B0%E0%B4%82-211519683.html%5Bപ്രവർത്തിക്കാത്ത+കണ്ണി%5D ↑ പുറംകണ്ണികൾ കൊച്ചി - മുസിരിസ് ബിനലെയിൽ Archived 2013-01-17 at the Wayback Machine .
interview Archived 2012-11-05 at the Wayback Machine .
അമാര മജീദ്
അമേരിക്കയിലെ ഒരു പൊതുപ്രവർത്തകയും എഴുത്തുകാരിയുമാണ് അമാര മജീദ് .
ദ ഫോറിനേഴ്സ് എന്ന ഗ്രന്ഥത്തിന്റെ രചന നിർവ്വഹിച്ച അവർ  ബിബിസിയുടെ 100 വുമൻ എന്ന ലിസ്റ്റിങ്ങിൽ വരികയുണ്ടായി.
മുസ്‌ലിം സ്ത്രീകൾക്കിടയിൽ ശാക്തീകരണമുദ്ദേശിച്ച് ദ ഹിജാബ് എന്ന പദ്ധതി നടപ്പിലാക്കി വരികയാണ് അമാര .
അമാനിറ്റ ഫല്ലോയിഡസ് ഇംഗ്ലീഷ് വിലാസം https://ml.wikipedia.org/wiki/Amanita_phalloides
വടക്കൻ ഉത്തരാർദ്ധഗോളത്തിലെ ചതുപ്പ്കളിലും കാടുകളിലും മുളച്ചു നിൽക്കുന്ന അമാനിറ്റ ഫല്ലോയിഡസ് എന്ന ഈ കൂണിൽ 5 മില്ലിഗ്രാം വിഷമാണ് അടങ്ങിയിട്ടുള്ളത്.
അതായത് അരകപ്പ് (30gm) കൂൺ മതി ഒരു മനുഷ്യനെ കൊല്ലാൻ.
ഈ സ്വഭാവം കൊണ്ടുതന്നെ അമാനിറ്റ ഫല്ലോയിഡസിനെ ഡത്ത് ക്യാപ്പ് (മരണ തൊപ്പി ) എന്നാണ് വിളിക്കുന്നത്‌.
ആൽഫ അമാനീറ്റിൻ, ഫല്ലോയിഡിൻ എന്നിവയാണ് ഈ കൂണിൽ അടങ്ങിയിട്ടുള്ള വിഷവസ്തുക്കൾ.
20-നൂറ്റാണ്ടിൻറെ തുടക്കത്തിൽ ചാൾസ് ഹോർട്ടൻ വെക് എന്ന ഗവേഷകനാണ് വടക്കേ അമേരിക്കയിൽ ഈ കൂണിനെ തിരിച്ചറിഞ്ഞതു.
വ്യാപകമായി വളരാനുള്ള ശേഷി വളരെ കൂടുതലുള്ള വർഗമാണിവ.
ഇതിലുള്ള ആൽഫ അമിനിറ്റിൽ എന്ന പദാർത്ഥമാണ് അപകടകാരി.
1941-ൽ മ്യുനിച്ച് സർവ്വകലാശാലയിലെ ഹേയിൻറിച്ച്,വെയിൽസ്‌,റുഡോൾഫ്‌ ഹാലർമേയർ എന്നിവരാണ് ഈ വിഷപദാർത്ഥങ്ങളെ ആദ്യമായി വേർതിരിച്ചത്.
പുറത്തേക്കുള്ള കണ്ണികൾ Wikimedia Commons has media related to Amanita phalloides .
UK Telegraph Newspaper (Sept 2008) - One woman dead, another critically ill after eating Death Cap fungi AmericanMushrooms.com - The Death Cap Mushroom Amanita phalloides Amanita phalloides : the death cap Amanita phalloides : Invasion of the Death Cap Key to species of Amanita Section Phalloidieae from North and Central America - Amanita studies website California Fungi—Amanita phalloides Death cap in Australia - ANBG website On the Trail of the Death Cap Mushroom from American National Public Radio അമാനിറ്റ ഫല്ലോയിഡസ് at the Encyclopedia of Life
അമാപാ ഇംഗ്ലീഷ് വിലാസം https://ml.wikipedia.org/wiki/Amap%C3%A1
അമാപാ ബ്രസീലിന്റെ വടക്കൻ മേഖലയിൽ സ്ഥിതിചെയ്യുന്ന ഒരു സംസ്ഥാനമാണ്.
ഇത് ബ്രസീലിലെ ഏറ്റവും കുറഞ്ഞ ജനസംഖ്യയുള്ള രണ്ടാമത്തെ സംസ്ഥാനവും വിസ്തീർണ്ണമനുസരിച്ച് പതിനെട്ടാമത്തെ വലിയ സംസ്ഥാനവുമാണ്.
രാജ്യത്തിന്റെ വിദൂര വടക്കൻ ഭാഗത്ത് സ്ഥിതിചെയ്യുന്ന അമാപയുടെ വടക്കുഭാഗത്ത് ഫ്രഞ്ച് ഗയാന , കിഴക്ക് അറ്റ്ലാന്റിക് മഹാസമുദ്രം , തെക്കും പടിഞ്ഞാറും പാര, വടക്കുപടിഞ്ഞാറ് സുരിനാം എന്നിവയാണ് ഘടികാരദിശയിൽ ഇതിന്റെ അതിരുകൾ.
സംസ്ഥാന തലസ്ഥാനവും ഏറ്റവും വലിയ നഗരവും മകാപയാണ് .
കൊളോണിയൽ കാലഘട്ടത്തിൽ ഈ പ്രദേശത്തെ പോർച്ചുഗീസ് ഗയാന എന്ന് വിളിക്കുകയും പോർച്ചുഗലിന്റെ ബ്രസീൽ സംസ്ഥാനത്തിന്റെ ഭാഗമായിരുന്നു.
പിന്നീട് ഈ പ്രദേശം മറ്റ് ഗയാനകളിൽ നിന്ന് വേർതിരിക്കപ്പെട്ടു.
ഒരു കാലത്ത് പാരയുടെ ഭാഗമായിരുന്ന അമാപ പിന്നീട് 1943 ൽ ഒരു പ്രത്യേക പ്രദേശവും 1990 ൽ ഒരു സംസ്ഥാനവുമായി മാറി.
1637 മുതൽ 1654 വരെയുള്ള കൊളോണിയൽ കാലഘട്ടത്തിൽ അമാപ പ്രദേശം പാരയുടെ ക്യാപ്റ്റൻസി ഓഫ് പാരയിൽ ലയിപ്പിക്കുകയും ക്യാപ്റ്റൻസി ഓഫ് കാബോ ഡി നോർട്ടെ എന്നറിയപ്പെടുകയും ചെയ്തു.
പതിനാറാം നൂറ്റാണ്ടിൽ ഏകദേശം 7 ദശലക്ഷം ആളുകൾ താമസിച്ചിരുന്ന അമാപ മേഖലയിൽ ബ്രസീലിലെ മറ്റേതൊരു പ്രദേശത്തുള്ളതിനേക്കാളും ഏറ്റവും ഉയർന്ന ജനസംഖ്യയുണ്ടായിരുന്നു.
കൊളോണിയൽ കാലഘട്ടത്തിന്റെ തുടക്കത്തിൽ, തടി, റെസിൻ, അന്നാറ്റോ, സസ്യ എണ്ണകൾ, ഉപ്പിട്ട മത്സ്യം എന്നിവയുടെ സമൃദ്ധമായ ഉറവിടമായിരുന്നു അമാപാ പ്രദേശത്തുനിന്ന് ഇവയെല്ലാം യൂറോപ്പിലേക്ക് കയറ്റുമതി ചെയ്യപ്പെട്ടിരുന്നു.
ഈ കാലഘട്ടത്തിൽ ഫ്രഞ്ചുകാർ ഇവിടെ കരിമ്പിൻ തോട്ടങ്ങൾ സ്ഥാപിച്ചു.
ഇവിടെ ധാതു നിക്ഷേപങ്ങൾ കണ്ടെത്തിയതോടെ അമാപാ പ്രദേശം ഇംഗ്ലീഷുകാരുടേയും ഡച്ചുകാരുടേയും ആക്രമണത്തിനിരയാകുകയും ഒടുവിൽ പോർച്ചുഗീസുകാർ അവരെ ഇവിടെിന്നു പിന്തിരിപ്പിക്കുകയും ചെയ്തു.
1713 ലെ ഉട്രെച്റ്റ് ഉടമ്പടി ബ്രസീൽ കോളനിയും ഫ്രഞ്ച് ഗയാനയും തമ്മിലുള്ള അതിരുകൾ നിർണ്ണയിച്ചെങ്കിലും ഇവ ഫ്രഞ്ചുകാർ മാനിച്ചില്ല.
ഈ പ്രദേശത്തെ പോർച്ചുഗീസ് ശക്തിയുടെ താവളമായി ഇന്നത്തെ മക്കാപായിലെ സാവോ ജോസ് ഡി മകാപയിൽ ഒരു കോട്ട നിർമ്മിക്കപ്പെട്ടു.
പതിനെട്ടാം നൂറ്റാണ്ടിൽ ഫ്രാൻസ് ഈ പ്രദേശത്തിന്റെ നിയന്ത്രണം തിരിച്ചുപിടിച്ചു.
ഈ അന്താരാഷ്ട്ര തർക്കം 1900 വരെ തുടർന്നിരുന്നു.
പത്തൊൻപതാം നൂറ്റാണ്ടിൽ ഈ പ്രദേശത്തെ സ്വർണ്ണത്തിന്റെ കണ്ടെത്തലും അന്താരാഷ്ട്ര വിപണിയിൽ റബ്ബറിന്റെ മൂല്യവും വർദ്ധിച്ചതോടെ, അമാപായിൽ പുറത്തുനിന്നുള്ള ജനസംഖ്യ വർദ്ധിക്കുകയും ഫ്രാൻസുമായുള്ള പ്രാദേശിക തർക്കം ഒരു പ്രതിസന്ധിഘട്ടത്തിലെത്തുകയും ചെയ്തു.
ഫ്രഞ്ച് കുടിയേറ്റക്കാർ കൌനാനി സംസ്ഥാനം സ്ഥാപിച്ചു (1886-1891).
എന്നിരുന്നാലും സ്വർണ്ണത്തിനുവേണ്ടിയുള്ള തിരക്ക് ബ്രസീലിയൻ താൽപ്പര്യങ്ങളെ സ്വാധീനിക്കുകയും അവർ പ്രദേശത്തിന്റെ നിയന്ത്രണം നേടിയതോടെ, ഇത് ഫ്രഞ്ചുകാരുമായി ഏറ്റുമുട്ടലിന് കാരണമായിത്തീരുകയും ചെയ്തു.
തർക്കം മാദ്ധ്യസ്ഥതയ്ക്കു വിടുകയും 1900 ഡിസംബർ 1 ന് ജനീവ മാദ്ധ്യസ്ഥ കമ്മീഷൻ ഈ പ്രദേശം ബ്രസീലിനു വിട്ടുകൊടുക്കുകയും ചെയ്തു.
അരഗ്വാരി എന്ന സംയുക്ത നാമത്തിൽ (അതേ പേര് നദിക്കും നാമകരണം ചെയ്തിരിക്കുന്നു) പാരാ സംസ്ഥാനത്തിൽ ഇത് ഉൾപ്പെടുത്തി.
1943 ൽ ഇത് അമാപായുടെ ഫെഡറൽ പ്രദേശമായി മാറി.
1945 ൽ സെറ ഡോ നാവിയോയിൽ സമ്പന്നമായ മാംഗനീസ് നിക്ഷേപം കണ്ടെത്തിയത് പ്രാദേശിക സമ്പദ്‌വ്യവസ്ഥയിൽ ഒരു വിപ്ലവം സൃഷ്ടിച്ചു.
സംസ്ഥാനത്തെ ഏറ്റവും വലിയ വരുമാന മാർഗ്ഗമായി മാംഗനീസ് നിലനിൽക്കുന്നു.
പുതിയ ബ്രസീലിയൻ ഭരണഘടന പ്രഖ്യാപിക്കുന്ന 1988 ഒക്ടോബർ 5 വരെ അമാപാ സംസ്ഥാന പദവി നേടിയിരുന്നില്ല.
വെറും 2 ശതമാനം മാത്രമെന്ന നിരക്കിൽ ഏതൊരു ബ്രസീലിയൻ സംസ്ഥാനത്തേക്കാളും ഏറ്റവും കുറഞ്ഞ നിരക്കിൽ അതിലെ മൂലസസ്യജാലം നഷ്ടപ്പെടുന്ന സംസ്ഥാനമെന്ന പ്രത്യേകത അമാപാ കയ്യാളുന്നു.
അമാപാ പ്രദേശങ്ങളുടെ ഭൂരിഭാഗവും മഴക്കാടുകളാൽ മൂടപ്പെട്ടിരിക്കുകയും ബാക്കിയുള്ള പ്രദേശങ്ങൾ സാവന്നയും സമതലങ്ങളും നിറഞ്ഞതുമാണ്.
അമാപാ തീരത്ത്, ഏതാണ്ട് കോട്ടം തട്ടാത്ത ബീച്ചുകൾ ചതുപ്പുനിലങ്ങളുമായി കൂടിച്ചേർന്ന് ബ്രസീലിലെ ഇത്തരം ബയോമിന്റെ ഏറ്റവും വലിയ പ്രാതിനിധ്യം സൃഷ്ടിക്കുന്നു.
ഉപ്പുജലവും ശുദ്ധജലവും കൂടിച്ചേർന്ന ഈ മിശ്ര പരിസ്ഥിതി നിരവധി മൃഗങ്ങളുടെ ഭക്ഷ്യ ശൃംഖലയുടെ പുനരുൽപാദനത്തിന് അനുയോജ്യമായ വിധത്തിലാണ്.
എന്നിരുന്നാലും, മലിനീകരണം ഇപ്പോൾ അമാപാ സംസ്ഥാനത്ത് ഒരു ചിരസ്ഥായിയായ പ്രശ്നമാണ്.
സ്വർണം വേർതിരിച്ചെടുക്കാൻ ഉപയോഗിക്കുന്ന രസം ജലസ്രോതസ്സുകളിലും അമാപായിലെ ജനസംഖ്യാ കേന്ദ്രങ്ങളിലെ മലിനജല സംവിധാനങ്ങളിലും വ്യാപകമായി കാണപ്പെടുന്നു.
അവലംബം ↑ ↑ {{ cite web }} :  CS1 maint: unrecognized language ( link ) ↑ ↑ ↑ ↑ ↑ ↑
അമാനി അൽ-ഖടാഹ്ത്ബെ ഇംഗ്ലീഷ് വിലാസം https://ml.wikipedia.org/wiki/Amani_Al-Khatahtbeh
അമാനി അൽ-ഖടാഹ്ത്ബെ ( Amani Al-Khatahtbeh ) ഒരു അമേരിക്കൻ എഴുത്തുകാരിയും ടെക് വ്യവസായ സംരംഭകയുമാണ്.
മുസ്ലീം സ്ത്രീകളുടെ ഓൺലൈൻ മാസികയായ മുസ്ളിംഗേൾ.
കോമിന്റെ സ്ഥാപകയും എഡിറ്ററുമാണ്.
23 വയസ്സുള്ളപ്പോൾ, ഫോബ്സ് 30 മാസികയുടെ 30 -ൽ താഴെയുള്ളവരുടെ ലിസ്റ്റിൽ മുസ്ലിം കമ്പനിയിലെ  പർദ മാറ്റിയ ആദ്യ മുസ്ലീം വനിതയായി.
ഇരുപത്തിയഞ്ചാം വയസ്സിൽ 25 ഏറ്റവും സ്വാധീനമുള്ള മുസ്ലിം അമേരിക്കക്കാരിലൊരാളായി സിഎൻഎൻ അവരുടെ പേരു നൽകി.
അവലംബം ബാഹ്യ ലിങ്കുകൾ അമാനി അൽ-ഖടാഹ്ത്ബെ ട്വിറ്ററിൽ
അരുണാചലനാഥം സ്മരാമി അനിശം ഇംഗ്ലീഷ് വിലാസം https://ml.wikipedia.org/wiki/AruNAchala_nAtham_smarAmi മുത്തുസ്വാമി ദീക്ഷിതർ
മുത്തുസ്വാമി ദീക്ഷിതർ സാരംഗരാഗത്തിലും രൂപകതാളത്തിലും ചിട്ടപ്പെടുത്തിയ ഒരു കൃതിയാണ് അരുണാചല നാഥം സ്മരാമി അനിശം .
ഈ കൃതി സംസ്കൃതഭാഷയിൽ ആണ് രചിച്ചിരിക്കുന്നത്.
അരുണാചലനാഥം സ്മരാമി അനിശം അപീതകുചാംബാ സമേതം (അരുണാ) അനുപല്ലവി
സ്മരണാത് കൈവല്യപ്രദ ചരണാരവിന്ദം തരുണാദിത്യ കോടി ശങ്കാശചിദാനന്ദം കരുണാരസാദി കന്ദം ശരണാഗത സുരവൃന്ദം (അരുണാ) ചരണം
അപ്രാകൃത തേജോമയ ലിംഗം അത്യദ്ഭുത കരധൃത സാരംഗം അപ്രമേയം അപർണാബ്ജ ഭൃംഗം ആരുഠോത്തുംഗവൃഷതുരംഗം വിപ്രോത്തമ വിശേഷാന്തരംഗം വീര ഗുരുഗുഹതാരപ്രസംഗം സ്വദീപ്രപമൗലീവിധൃതഗംഗം സ്വപ്രകാശ ജിത സോമാഗ്നി പതംഗം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം ഡി.കെ. ജയരാമന്റെ ആലാപനം
അരുണ സുന്ദരരാജൻ ഈ ലേഖനം ഒരു അനാഥലേഖനമാണ് .
(January 2017) ( January 2017 )
അരുണ സുന്ദരരാജൻ 1982 ബാച്ചിലെ കേരള കാഡറിലെ ഐ.എ.എസ് ആപ്പീസറാണ്.
ഇപ്പോൾ ഭാരത സർക്കാരിലെ  ഇലക്ട്രോണികസ് ഐ.ടി. സെക്രട്ടറി.
യാണ്.
കേരളത്തിൽ1998ൽ  ഐടി വകുപ്പിന്റെ തുടക്കത്തിനു കാരണക്കാരിയാണ്.
കേരളത്തിലെ സ്ഥപക ഐടി സെക്രട്ടറിയാണ്.
അക്ഷയ പദ്ധതി ആദ്യമായി തുടങ്ങുന്നതിൽ പ്രധാന പങ്കു വഹിച്ചിട്ടുണ്ട്.
അക്ഷ്യ പദ്ധതി മലപ്പുറത്താണ് തുടങ്ങിയത്.
പിന്നീട് മറ്റു ജില്ലകളിലേക്ക് വ്യാപിപ്പിക്കുകയായിരുന്നു.
അക്ഷയ ഏറ്റവും വലിയ ഇ-സാക്ഷരത പദ്ധതിയായിരുന്നു.
ഐ.പി അടിസ്ഥാനമാക്കിയുള്ള ലോകത്തിലെ വലിയ നെറ്റ് വർക്ക് പദ്ധതിയായിരുന്നു.
കേരളത്തിനെ എഇടി മുഖച്ചായ മാറ്റുന്നതിൽ കാരണമായ കൊച്ചിയിലെ ഇൻഫൊ പാർക്കും ഐഐടിഎംകെയും കൊച്ചിയിലെ സ്മാർട്ട് സിറ്റി പദ്ധതിയും തുടങ്ങുന്നതിലും പ്രധാന പങ്കു വഹിച്ചിട്ടുണ്ട്..
അവലംബംs
അരുണ ഷാൻബാഗ് കേസ് ഇംഗ്ലീഷ് വിലാസം https://ml.wikipedia.org/wiki/Aruna_Shanbaug_case
ലൈംഗികപീഡനത്തിനിരയായി 1973 മുതൽ അബോധാവസ്ഥയിൽ കഴിഞ്ഞിരുന്ന വനിതയാണ് അരുണ ഷാൻബാഗ് .
ഇവരുടെ ദയാവധം അനുവദിച്ചുകിട്ടാൻ വേണ്ടി സുഹൃത്ത് പിങ്കി വിരാനി നടത്തിയ നിയമയുദ്ധം ശ്രദ്ധേയമായിരുന്നു .
കർണ്ണാടകയിലെ ഹാൽദിപൂരിൽ നിന്ന് മുംബെയിലെ കെ.ഇ.
എം ഹോസ്പിറ്റലിൽ ജോലിക്കായി ചേർന്ന അരുണയെ ഹോസ്പിറ്റൽ ജീവനക്കാരനായ സോഹൻ ലാൽ വാല്മീകി പീഡിപ്പിക്കുകയും, അതിനെത്തുടർന്ന് അബോധാവസ്ഥയിലാവുകയും ചെയ്തു .
42 വർഷത്തോളം അബോധാവസ്ഥയിൽ ആശുപത്രിയിൽ കിടന്ന അരുണ 2015 മേയ് 18- നു കടുത്ത ന്യൂമോണിയ ബാധിച്ച് അന്തരിച്ചു.
ഇര
കർണ്ണാടകയിലെ ഹാൽദിപൂർ എന്ന സ്ഥലത്താണ് 1948 ജൂൺ ഒന്നാം തീയതി അരുണ രാമചന്ദ്ര ഷാൻബാഗ് ജനിച്ചത്.
മുംബൈയിലെ കിങ് എഡ്വേഡ് മെമ്മോറിയൽ ആശുപത്രിയിൽ നേഴ്സ് ആയി ജോലി ചെയ്തു വരികയായിരുന്നു.
കെ.ഇ.
എം ഹോസ്പിറ്റലിലെ ഒരു ഡോക്ടറുമായി അരുണയുടെ വിവാഹം ഉറപ്പിച്ചിരിക്കുകയുമായിരുന്നു.
ആക്രമണം
1973 നവംബർ 27നു കെ.ഇ.
എം ആശുപത്രിയിലെ താൽക്കാലിക ജീവനക്കാരനായിരുന്ന സോഹൻലാൽ ഭർത്ത വാല്മീകി അരുണയെ അതിക്രൂരമായി ലൈംഗികാതിക്രമത്തിനു വിധേയയാക്കി.
ആശുപത്രിയിലെ മുറിയിൽ വസ്ത്രം മാറുന്നതിനിടയിലാണു വാല്മീകി അരുണയെ ആക്രമിച്ചത്.
നായയെ പൂട്ടുന്ന ഒരു ചങ്ങലകൊണ്ട് കഴുത്തിൽ കുരുക്കിട്ടാണ് അയാൾ അരുണയെ കീഴ്പ്പെടുത്തിയത്.
കഴുത്തിലെ കുരുക്ക് മുറുകിയതോടെ, തലച്ചോറിലേക്ക് ഓക്സിജൻ പ്രവാഹം നിലക്കുകയും, അരുണ അബോധാവസ്ഥയിലാവുകയും ചെയ്തു.
പിറ്റേ ദിവസം രാവിലെ ഏഴേമുക്കാലോടെ രക്തത്തിൽ കുളിച്ചു കിടക്കുന്ന അവസ്ഥയിലാണു അരുണയെ ആശുപത്രിയിലെ ഒരു തൂപ്പുകാരൻ കണ്ടെത്തിയത്.
എം ആശുപത്രിയുടെ ഡീൻ ആയിരുന്ന ഡോക്ടർ ദേശ്പാണ്ഡേയുടെ നിർദ്ദേശപ്രകാരം, കവർച്ചക്കു, കൊലപാതകശ്രമത്തിനുമെതിരേയാണു പോലീസ് കേസ് രജിസ്റ്റർ ചെയ്തത്.
ക്രൂരമായ പ്രകൃതിവിരുദ്ധപീഡനത്തിനിരയായിരുന്നു അരുണ.
എന്നാൽ ഈ വിവരം പുറത്തറിഞ്ഞാൽ അരുണയുടെ നിശ്ചയിച്ചുവെച്ചിരിക്കുന്ന വിവാഹം മുടങ്ങിപ്പോയേക്കാമെന്നു ഡോക്ടർ ഭയപ്പെട്ടിരുന്നു.
കുറ്റവാളി
സോഹൻലാൽ ഭർത്ത വാല്മീകി എന്നയാളെ പോലീസ് അറസ്റ്റ് ചെയ്തു.
ഇയാൾ കെ.ഇ.
എം ആശുപത്രിയിലെ താൽക്കാലിക തൂപ്പുജോലിക്കാരനായിരുന്നു.
കോടതി സോഹൻലാലിന് പതിനാലു വർഷത്തെ തടവു ശിക്ഷ വിധിച്ചു.
1980 ൽ തടവു ശിക്ഷ കഴിഞ്ഞു പുറത്തിറങ്ങിയ സോഹൻലാലിനെക്കുറിച്ച് പിന്നീടാർക്കും യാതൊരു വിവരവും ഇല്ല.
പിങ്കി വിരാനി എന്ന പത്രപ്രവർത്തക അയാളെക്കുറിച്ചന്വേഷിച്ചുവെങ്കിലും നിരാശയായിരുന്നു ഫലം.
അധികൃതർ അയാളുടെ ഒരു ഫോട്ടോ പോലും സൂക്ഷിച്ചിരുന്നില്ല.
2005 ൽ അരുണ മരണത്തിനു കീഴടങ്ങിയതോടെ, ചിലരുടെ അന്വേഷണഫലമായി സോഹൻലാലിനെ കണ്ടുപിടിച്ചു.
ഭർതൃപിതാവിന്റെ ഗ്രാമത്തിൽ അയാൾ കുടുംബവുമായി ജീവിക്കുകയായിരുന്നു.
തന്നെ കാണാൻ വന്ന ഒരു മറാത്തി പത്രപ്രവർത്തകനിൽ നിന്നുമാണ് ഷാൻബാഗ് മരിച്ച വിവരം താൻ അറിഞ്ഞതെന്നു സോഹൻലാൽ പറഞ്ഞിരുന്നു.
ഷാൻബാഗിനെ ബലാത്സംഗം ചെയ്ത സംഭവം സോഹൻലാലിനു ഓർത്തെടുക്കാൻ കഴിഞ്ഞിരുന്നില്ല, മറ്റെന്തെങ്കിലുമാവാം ചെയ്തതെന്നു അയാൾ സമ്മതിച്ചു.
നേഴ്സുമാരുടെ സമരം
ഷാൻബാഗിനു നീതി ലഭിക്കുവാനും, തങ്ങൾക്ക് മികച്ച ജോലി സാഹചര്യം ഒരുക്കുന്നതിനുവേണ്ടി മുംബൈയിലുള്ള നേഴ്സുമാർ സമരം നടത്തുകയുണ്ടായി.
1980 ൽ രണ്ടു തവണ ഷാൻബാഗിനെ ആശുപത്രിയിൽ നിന്നും പുറത്തേക്കു കൊണ്ടുപോവാൻ മുനിസിപ്പൽ കോർപ്പറേഷൻ ശ്രമിച്ചുവെങ്കിലും, നേഴ്സുമാരുടെ എതിർപ്പിനെ തുടർന്ന് അവർ ആ പദ്ധതി ഉപേക്ഷിച്ചു.
സുപ്രീംകോടതിയിലെ കേസ്
1973 മുതൽ 2015 ൽ ന്യൂമോണിയ ബാധിച്ച് മരണമടയുന്നതുവരേയും ഷാൻബാഗ് കെ.ഇ.
എം ആശുപത്രിയിൽ അബോധാവസ്ഥയിലായിരുന്നു.
പത്രപ്രവർത്തകയായിരുന്ന പിങ്കി വിരാനിയാണ് ഷാൻബാഗിന്റെ കഥ പുറം ലോകത്തെ അറിയിച്ചത്.
ഷാൻബാഗിനു ദയാവധം അനുവദിക്കണമെന്നു കാണിച്ച് പിങ്കി കോടതിയെ സമീപിച്ചു.
പിങ്കിയുടെ ഹർജി പ്രകാരം, ഷാൻബാഗിന്റെ ആരോഗ്യസ്ഥിതി പരിശോധിക്കാൻ സുപ്രീംകോടതിയുടെ നേതൃത്വത്തിൽ ഒരു മൂന്നംഗ സമിതിയെ നിയോഗിക്കുകയുണ്ടായി.
ഷാൻബാഗ് പൂർണ്ണമായും അബോധാവസ്ഥയിലാണെന്നും ഇനി ഒരു തിരിച്ചുവരവുണ്ടാവില്ലെന്നും സമിതി സുപ്രീംകോടതിക്കു റിപ്പോർട്ട് നൽകി.
ദയാവധം എന്ന ആവശ്യം സുപ്രീംകോടതി നിരാകരിച്ചു.
എം ആശുപത്രിയിലെ ഷാൻബാഗിന്റെ സഹപ്രവർത്തകരും, മറ്റു ജീവനക്കാരും ദയാവധത്തെ എതിർത്തിരുന്നു.
ജസ്റ്റിസുമാരായ, മാർക്കണ്ഡേയ കട്ജുവും, ജ്ഞാൻസുധാ മിശ്രയുമുൾപ്പെട്ട ബഞ്ച് പരോക്ഷദയാവധം ഇന്ത്യയിൽ നിയമവിധേയമാക്കിക്കൊണ്ട് സുപ്രധാനമായ ഒരു വിധി പുറപ്പെടുവിച്ചു.
ജീവിതത്തിലേക്ക് ഒരിക്കലും മടങ്ങാനാവാത്തവിധം ശയ്യാവലംബരായവരുടെ ജീവൻരക്ഷാസംവിധാനങ്ങൾ വിച്ഛേദിച്ചും ഭക്ഷണമൊഴിവാക്കിയും ക്രമേണ മരണമനുവദിക്കാം എന്നതാണ് പരോക്ഷ ദയാവധം.
സവിശേഷ സാഹചര്യത്തിൽ മാത്രമേ ദയാവധം അനുവദിക്കാവൂ എന്നും സുപ്രീംകോടതി വിധിന്യായത്തിൽ വ്യക്തമാക്കിയിരുന്നു.
ദയാവധം അനുവദിക്കുന്നതിനു മുമ്പായി രോഗിയുടെ മാതാപിതാക്കളുടേയോ, ജീവിതപങ്കാളിയുടേയോ, അടുത്ത ബന്ധുക്കളുടേയോ അനുവാദം വാങ്ങിയിരിക്കണമെന്നും വിധിന്യായത്തിൽ പറയുന്നു.
ഇവരുടെ അഭാവത്തിൽ ഏറ്റവും അടുത്ത സുഹൃത്തിനു ഈ അനുവാദം നൽകാം എന്നു സുപ്രീംകോടതി വ്യക്തമാക്കി.
ഷാൻബാഗ് കേസിൽ പിങ്കി, അല്ല മറിച്ച് കെ.ഇ.
എം ആശുപത്രിയിലെ ഷാൻബാഗിന്റെ സഹപ്രവർത്തകരാണ് അടുത്ത ഫ്രണ്ട് എന്ന് പിങ്കിയുടെ ഹർജി തള്ളിക്കൊണ്ടു സുപ്രീംകോടതി പുറപ്പെടുവിച്ച വിധിയിൽ രേഖപ്പെടുത്തിയിരിക്കുന്നു.
ഷാൻബാഗിന്റെ പുനർജന്മം എന്നായിരുന്നു അവരുടെ ആശുപത്രി സുഹൃത്തുക്കൾ ഈ പിങ്കിയുടെ ഹർജി തള്ളിയതിനെക്കുറിച്ച് പ്രതികരിച്ചത്.
ആശുപത്രിയിൽ മധുരപലഹാരവിതരണം നടത്തിയാണ് അവർ ഈ വിധിയെ സ്വീകരിച്ചത്.
ഒരു കൊച്ചുകുട്ടിയെപ്പോലെ കിടക്കുന്ന, ഞങ്ങൾക്ക് യാതൊരു പ്രശ്നവും ഉണ്ടാക്കാത്ത ഷാൻബാഗിന്റെ ജീവനെടുക്കാൻ ഞങ്ങൾക്കെങ്ങിനെ കഴിയും എന്നാണ് ആശുപത്രിയിലെ മറ്റൊരു സഹപ്രവർത്തക പ്രതികരിച്ചത്.
2015 മേയ് പകുതിയോടെ, ഷാൻബാഗിനു ന്യുമോണിയ എന്ന അസുഖമുണ്ടെന്നു സ്ഥിരീകരിച്ചു.
അസുഖം വഷളായതോടെ, ഷാൻബാഗിനെ വെന്റിലേറ്ററിലേക്കു മാറ്റി.
2015 മേയ് 18 രാവിലെ ഷാൻബാഗ് അന്തരിച്ചു.
അവലംബം അധികവായനക്ക് Aruna's Story: the true account of a rape and its aftermath , by Pinki Virani.
Viking, 1998 Arunachi Goshta (Aruna's story) (in Marathi) , by Pinki Virani, 1998, Translator : Meena Karnikar.
Mehta Publishing House.
1998 ISBN 81-8498-142-2
അരുണരക്താണു ഇംഗ്ലീഷ് വിലാസം https://ml.wikipedia.org/wiki/Red_blood_cell മനുഷ്യനിലെ അരുണരക്താണുക്കൾ
രക്തത്തിൽ ഏറ്റവുമധികമായി കാണപ്പെടുന്ന കോശങ്ങളാണ്‌ അരുണരക്താണുക്കൾ അഥവാ എരിത്രോസൈറ്റുകൾ .
കശേരുകികളിൽ ഓക്സിജൻ രക്തത്തിലൂടെ കലകളിലെത്തിക്കുന്നത് അരുണരക്താണുക്കളാണ്‌.
ഡച്ച് ശാസ്ത്രജ്ഞനായ ജാൻ സ്വാമ്മർഡാം ആണ് ആദ്യമായി അരുണരക്താണുക്കളെ സൂക്ഷ്മദർശിനിയുടെ സഹായത്തോടെ നിരീക്ഷിച്ചത്.
ഇവ ശ്വാസകോശത്തിലോ ചെകിളകളിലോ വച്ച് സ്വീകരിക്കുന്ന ഓക്സിജൻ ലോമികകളിൽ ഞെരുക്കപ്പെടുമ്പോൾ സ്വതന്ത്രമാക്കുന്നു.
ഈ കോശങ്ങളുടെ സൈറ്റോപ്ലാസത്തിൽ ഇരുമ്പ് അടങ്ങിയ ജൈവതന്മാത്രയായ ഹീമോഗ്ലോബിന്റെ അളവ് കൂടുതലാണെന്നതാണ്‌ ഇവയുടെ ചുവപ്പുനിറത്തിന്‌ കാരണം.
രക്തത്തിന്‌ ചുവപ്പുനിറം നൽകുന്നതും ഇതുതന്നെ.
മനുഷ്യശരീരത്തിൽ എരിത്രോസൈറ്റുകൾക്ക് സാധാരണ ഇരുഭാഗവും അവതലമായുള്ള ഡിസ്കിന്റെ ആകൃതിയാണ്‌.
ഇവയിൽ കോശമർമ്മം ഉൾപ്പെടെയുള്ള മിക്ക കോശഭാഗങ്ങളും ഉണ്ടാവുകയില്ല.
മജ്ജയിൽ രൂപം കൊള്ളുന്ന അരുണരക്താണുക്കൾ 100-120 ദിവസം ശരിരത്തിൽ ചംക്രമണം ചെയ്യപ്പെടുന്നു ഇതിനൊടുവിൽ അവയുടെ ഭാഗങ്ങളെ മാക്രോഫേജുകൾ പുനഃചംക്രമണം നടത്തുന്നു.
മനുഷ്യശരീരത്തിലെ കോശങ്ങളിൽ നാലിലൊന്നോളം അരുണരക്താണുക്കളാണ്‌.
1658-ൽ ഡച്ച് ശാസ്ത്രജ്ഞനായ ജാൻ സ്വമ്മെർദം ആണ് സൂക്ഷ്മദർശിനിയുടെ സഹായത്തൽ അരുണക്താണുക്കളെ കുറിച്ചുള്ള വിവരണങ്ങൾ നല്കിയത്.
അതേ സമയം അന്റോൺ വാൻ ലിയുവേന്ഹോക് 1674-ൽ കൂടുതൽ വ്യക്തമായ വിവരണങ്ങൾ നൽകി.
മനുഷ്യ അരുണരക്താണു
ഒരു സാധാരണ മനുഷ്യന്റെ അരുണ രക്താണുക്കൾക്ക് 6.2-8.2µm വ്യാസവും, കൂടിയ ഘനം  2–2.5 µമ കുറഞ്ഞ ഘനം  0.8–1 µm  ആണ്, അതായത് മനുഷ്യന്റെ സധാരണ കോശങ്ങളെ അപേക്ഷിച്ച് ചെറുതാണ്.
അരുണ രക്താണുക്കൾ ശരാശരി  20 സെക്കന്റ്‌ കൊണ്ട് മനുഷ്യശരീരത്തിൽ ഒരു ചംക്രമണം പൂർത്തിയാക്കും.
എരിത്രൊപൊഈസിസ് എന്ന പ്രക്രിയയിലൂടെയാണ് അരുണ രക്താണുക്കൾ ഉത്പാദിപ്പിക്കപ്പെടുന്നത്.
ഈ പ്രക്രിയ നടക്കുന്നത് മനുഷ്യന്റെ മജ്ജയിൽ ആണ്.
ഓരോ സെക്കന്റിലും 2 മില്യൺ എന്ന തോതിലാണ് ഉൽപാദനം നടക്കുന്നത്.
ആരോഗ്യവാനായ ഒരു മനുഷ്യ ശരീരത്തിലെ അരുണ രക്താണുവിനു  100 മുതൽ 120 ദിവസം വരെയാണ് ആയുസ്സ്.
( ശിശുക്കളിൽ അത് 80 മുതൽ 90 ദിവസം.) ചുവന്ന രക്താണുക്കളുടെ രൂപപ്പെടൽ
ചുവന്ന രക്താണുക്കൾ രൂപപ്പെടുന്ന പ്രക്രിയയ്ക്ക് എറിത്രോപോയസിസ് എന്നുപറയുന്നു.
ഈ പ്രക്രിയ പൂർത്തിയാകുന്നതിന് 3 മുതൽ 5 വരെ ദിവസങ്ങൾ ആവശ്യമാണ്.
അസ്ഥിമജ്ജയിലാണ് ചുവന്ന രക്താണുക്കൾ രൂപപ്പെടുന്നത്.
ഒരു ഹീമോപോയറ്റിക് വിത്തുകോശം (സ്റ്റെം സെൽ) ചുവന്ന രക്താണുവിന്റെ കോളനി രൂപപ്പെടുത്തുന്ന രൂപത്തിലേയ്ക്ക് മാറുന്നു (erythrocyte colony-forming unit (ECFU).
വൃക്കകൾ ഉത്പാദിപ്പിക്കുന്ന എറിത്രോപോയറ്റിൻ എന്ന ഹോർമോണിനെ സ്വീകരിക്കുന്ന ഹോർമോൺ ഗ്രാഹികൾ ഇവയ്ക്കുണ്ട്.
ഹോർമോണിന്റെ പ്രവർത്തനഫലമായി ECFU കൾ എറിത്രോബ്ലാസ്റ്റ് അല്ലെങ്കിൽ നോർമോബ്ലാസ്റ്റ് കോശങ്ങളായി മാറുന്നു.
എറിത്രോബ്ലാസ്റ്റ് കോശങ്ങൾ വിഭജിച്ച് കൂടുതൽ പെരുകുകയും ഹീമോഗ്ലോബിൻ ഉത്പാദിപ്പിക്കുകയും ചെയ്യുന്നു.
ഇതോടെ മർമ്മം ചുരുങ്ങി പുറന്തള്ളപ്പെടുകയും കോശം റെട്ടിക്കുലോസൈറ്റ് ആയി മാറുകയും ചെയ്യും.
അസ്ഥിമജ്ജയിൽ നിന്ന് റെട്ടിക്കുലോസൈറ്റുകൾ രക്തപ്രവാഹത്തിലെത്തുകയും ഒന്നോ രണ്ടോ ദിവസങ്ങൾക്കുശേഷം പൂർണവളർച്ചയെത്തിയ രക്തകോശമായി മാറുന്നു.
രക്തത്തിന്റെ 0.5% മുതൽ 1.5 % വരെ റെട്ടിക്കുലോസൈറ്റുകളായിരിക്കും.
അരുണാചല കവിരായർ ഇംഗ്ലീഷ് വിലാസം https://ml.wikipedia.org/wiki/Arunachala_Kavi
തഞ്ചാവൂർ ജില്ലയിലെ തില്ലൈയഡി എന്ന ഗ്രാമത്തിൽ ജനിച്ച തമിഴ് , തെലുങ്ക് , സംസ്കൃതം എന്നീ ഭാഷകളിൽ പാണ്ഡിത്യമുള്ള ഒരു സംഗീതജ്ഞനായിരുന്നു അരുണാചല കവിരായർ (ജ: 1711 - 1778).
നിരവധി കീർത്തനങ്ങളും സംഗീതനാടകങ്ങളും രചിച്ചിട്ടുണ്ട്.
മുത്തു താണ്ഡവരോടും മാരിമുത്തു പിള്ളയോടും ഒപ്പം കർണ്ണാടകസംഗീതത്തിലെ തമിഴ് മൂവർ എന്നറിയപ്പെടുന്നവരിൽ ഒരാളാണ് അരുണാചല കവി.
പ്രധാന കൃതികൾ രാമനാടകം അജോമുഖി നാടകം ശീർകാഴി സ്ഥലപുരാണം ഹനുമാർപിള്ളൈ അവലംബം
അരുണാചലം മുരുഗാനന്ദം
ഇംഗ്ലീഷ് വിലാസം https://ml.wikipedia.org/wiki/Arunachalam_Muruganantham
തമിഴ്‌നാട്ടിലെ കോയമ്പത്തൂരിനടുത്തു നിന്നുള്ള ഒരു സാമൂഹ്യപ്രവർത്തകനായ വ്യക്തിയാണ് അരുണാചലം മുരുഗാനന്ദം .
ഇദ്ദേഹം ഗ്രാമപ്രദേശങ്ങളിലെ സ്ത്രീകളുടെ ശരീര ശുചിത്വ (ആരോഗ്യ) സംരക്ഷണത്തിനായി വിലകുറഞ്ഞ ആർത്തവകാല നാപ്കിനുകൾ ഉണ്ടാക്കുന്ന ഒരു യന്ത്രം ഉണ്ടാക്കിയിട്ടുണ്ട്.
ഈ യന്ത്രം ഗ്രാമീണ ഇന്ത്യയുടെ പല ഭാഗങ്ങളിലും പ്രചരിപ്പിച്ച മുരുഗാനന്ദം സ്ത്രീകളുടെ ആരോഗ്യസംരക്ഷണത്തിൽ നടത്തിയ പ്രവർത്തനങ്ങളെ ബഹുമാനിച്ച് ഇന്ത്യയുടെ രാഷ്ട്രപതിയുടെ കയ്യിൽ നിന്നും ചെന്നൈ ഐ.ഐ.ടിയുടെ ഇന്നൊവേഷൻ പുരസ്കാരം വാങ്ങിയിട്ടുണ്ട്.
2014-ൽ ഇറങ്ങിയ റ്റൈം മാഗസിന്റെ ലോകത്തെ സ്വാധീനിച്ച 100 വ്യക്തികളുടെ പട്ടിക യിൽ ഇടം കണ്ടെത്തിയ ഒരു ഭാരതീയനുമാണ്.
അരുണഗിരിനാഥൻ ഇംഗ്ലീഷ് വിലാസം https://ml.wikipedia.org/wiki/Arunagirinathar
പതിനഞ്ചാം നൂറ്റാണ്ടിൽ ജീവിച്ചിരുന്ന ഒരു  ഭക്തകവിയാണ് അരുണഗിരിനാഥൻ .
ദേവരായർ രണ്ടാമന്റെ കാലത്താണ് അദ്ദേഹം ജീവിച്ചിരുന്നതെന്നു കരുതുന്നു.
അദ്ദേഹം രചിച്ച തിരുപ്പുകഴ് പാട്ടുകൾ പ്രശസ്തമാണ്.
ചരിത്രപ്രാധാന്യമുള്ള ഭൂതവേതാള വകുപ്പ് എന്ന കൃതി തമിഴ് സാഹിത്യത്തെ സംബന്ധിച്ചിടത്തോളം സുപ്രധാനമായ ഒന്നാണ്.
ഈ ഗ്രന്ഥത്തിൽ 108 താളങ്ങളെക്കുറിച്ചും സംസ്കൃതരാഗങ്ങളെക്കുറിച്ചും പ്രതിപാദിയ്ക്കുന്നു.
പിൽക്കാലത്തെ രാമായണതിരുപ്പുകഴ് അരുണഗിരിനാഥന്റെ ശൈലിയെ അനുകരിച്ച് എഴുതിയതാണ്.
ദേവരായർ രണ്ടാമൻ 1422-1442), വില്ലിപുത്തൂർ ആഴ്വാർ , താള്ളപ്പാക്കം ചിന്നയ്യ, കല്ലിനാഥൻ (c.1420), മഹാറാണ കുംഭൻ (1433-1468), കബീർ ദാസ് എന്നിവർ അദ്ദേഹത്തിന്റെ സമകാലികരാണ്.
അരുണരക്താണു ഊറൽ നിരക്ക് ഇംഗ്ലീഷ് വിലാസം https://ml.wikipedia.org/wiki/Erythrocyte_sedimentation_rate
ഒരു മണിക്കൂറിൽ രക്തത്തിൽ നിന്നും അരുണരക്താണുക്കൾ ഊറുന്ന നിരക്കിനെയാണ് അരുണരക്താണു ഊറൽ നിരക്ക് ( വെസ്റ്റെഗ്രൻ നിരക്ക് ) എന്ന് പറയുന്നത്.
പഴുപ്പിന്റെ അളവറിയാൻ വേണ്ടിയുള്ള പ്രത്യേകമല്ലാത്ത ഒരു ലബോറട്ടറി പരീക്ഷണമാണിത്.
കട്ടപിടിക്കാതിരിക്കാനുള്ള മരുന്ന് രക്തത്തിൽ ചേർത്ത ശേഷം അത് വെസ്റ്റെഗ്രൻ പിപ്പെറ്റിൽ നിറച്ചുവയ്ക്കുന്നു.
ഒരു മണിക്കൂറിനു ശേഷം പിപ്പെറ്റിലെ അരുണരക്താണുക്കൾ എത്രമാത്രം ഊറിയിട്ടുണ്ട് എന്നത് സ്കെയിലിൽ വായിക്കുന്നു.
ഈ സംഖ്യയെയാണ് അരുണരക്താണു ഊറൽ നിരക്ക് എന്ന് പറയുന്നത്.
പല ലാബുകളിലും ഈ പരീക്ഷണം ഓട്ടോമാറ്റിക് മെഷീനുകളുടെ സഹായത്തോടുകൂടിയാണ് ചെയ്യാറുള്ളത്.
പോളിഷ് ശാസ്ത്രജ്ഞനായ എഡ്മണ്ട് ബീർനാക്കിയാണ് ഇ.
എസ്.ആർ പരിശോധനയുടെ ഉപഞ്ജാതാവ്.
അതിനാൽ ഈ പരിശോധനയെ 'ബീർനാക്കി റിയാക്ഷൻ' എന്നും വിളിക്കാറുണ്ട്.
സോഡിയം സിട്രേറ്റ് ഉപയോഗിച്ച് ഇന്ന് നിലവിലുള്ള രീതിയിൽ ഇ.
എസ്.ആർ പരീക്ഷണം ആദ്യമായി നടത്തിയത് വെസ്റ്റെഗ്രൻ ആണ്.
അദ്ദേഹത്തിന്റെ നാമമാണ് പരീക്ഷണം നടത്താനുപയോഗിക്കുന്ന പിപ്പെറ്റിനു നൽകിയിരിക്കുന്നത്.
രക്താണുക്കളുടെ ഊറലിനെ സഹായിക്കുന്നത് രക്തം കട്ടപിടിക്കാൻ ആവശ്യമായ ഫൈബ്രിനോജൻ എന്ന മാംസ്യമാണ്.
ഊറലിനെ തടയുന്നത് രക്താണുക്കൾക്കുള്ള സീറ്റാ പൊട്ടെൻഷ്യൽ എന്ന നെഗറ്റീവ് ചാർജ് ആണ്.
ശരീരത്തിൽ എവിടെയെങ്കിലും പഴുപ്പുണ്ടാവുമ്പോൾ കൂടുതലായി ഉണ്ടാവുന്ന ഫൈബ്രിനോജൻ രക്താണുക്കൾ ഒട്ടിച്ചേരുന്നതിനെ സഹായിക്കുകയും, ' റൂലെ ' എന്ന 'നാണയങ്ങൾ അടുക്കിവച്ചതുപോലെയുള്ള'(pile of coins) രൂപം പ്രാപിക്കാൻ സഹായിക്കുകയും ചെയ്യുന്നു.
തൽഫലമായി രക്താണുക്കൾ കൂടുതലായി ഊറി അടിഞ്ഞുകൂടുകയും, ഇ.
എസ്.ആർ സംഖ്യ വർദ്ധിക്കുകയും ചെയ്യുന്നു.
എന്നാൽ, ചില ലിംഫോസൈറ്റുകളുടെ തകരാറുമൂലം ഉണ്ടാവുന്ന അമിത ആന്റീബോഡികൾ മൂലവും റൂലെ ഉണ്ടാവുകയും, ഇ.
എസ്.ആർ അധികമാവുകയും ചെയ്യാറുണ്ട്.
അതിനാൽ പഴുപ്പിന്റെ മാത്രം അളവുകോലായി ഇ.
എസ്.ആറിനെ കാണാൻ കഴിയില്ല.
കൂടാതെ, പ്രസവം , റുമറ്റോയിഡ് വാതം, ഹൃദയസ്ഥംഭനം , അരിവാൾ രോഗം എന്നിവയിലും ഇ.
എസ്.ആർ സംഖ്യ അധികമാകാം.
ശരാശരി ഇ.
എസ്.ആർ പുരുഷന്മാരെ അപേക്ഷിച്ച് സ്ത്രീകളിൽ അല്പം അധികമാണ്.
അവലംബം മെഡിലൈൻ പ്ലസ് (ഇംഗ്ലിഷ്) മെഡിസ്ക്കസ് (ഇംഗ്ലിഷ്) Archived 2010-02-11 at the Wayback Machine .
അമേരിക്കൻ കുടുംബ ഡോക്ടർ (ഇംഗ്ലിഷ്) Archived 2011-06-24 at the Wayback Machine .
അരുണാ സായിറാം ഇംഗ്ലീഷ് വിലാസം https://ml.wikipedia.org/wiki/Aruna_Sairam
ഒരു ഭാരതീയ സംഗീതജ്ഞയാണ് അരുണാ സായിറാം (English: Aruna Sairam.  Tamil: அருணா சாய்ராம்) ജീവിതരേഖ
30 ഒക്ടോബർ 1952-ൽ മുംബൈയിൽ ജനനം.
പിതാവ്: സേതുരാമൻ.
മാതാവ്: രാജലക്ഷ്മി.
സംഗീതത്തിന്റെ ആദ്യപാഠങ്ങൾ മാതാപിതാക്കളിൽ നിന്നുതന്നെയായിരുന്നു.
സംഗീതകലാനിധി ടി. വൃന്ദ, എസ്. രാമചന്ദ്രൻ, എ. എസ്. മണി, പ്രൊഫ. ടി. ആർ. സുബ്രഹ്മണ്യം, കെ. എസ്. നാരായണസ്വാമി, ഡോ. ബാലമുരളീകൃഷ്ണ, എസ്. കെ. വൈദ്യനാഥൻ, പല്ലവി വെങ്കിട്ടരാമ അയ്യർ തുടങ്ങിയ സംഗീതജ്ഞർ ഗുരുക്കൻമാരായിരുന്നു.
ഇന്ത്യയിലും വിദേശങ്ങളിലുമായി നിരവധി സംഗീതക്കച്ചേരികൾ അവതരിപ്പിച്ചിട്ടുണ്ട്.
ആദരം
നിരവധി പുരസ്‌കാരങ്ങൾ നേടിയിട്ടുണ്ട്.
അവയിൽ പ്രധാനപ്പെട്ടവ: പത്മശ്രീ കേന്ദ്ര സംഗീതനാടക അക്കാദമി പുരസ്‌കാരം കലൈമാമണി പുരസ്കാരം - തമിഴ്‌നാട് സർക്കാർ – 2006 അവലംബം
അരുണ ഷീൽഡ്സ്
അരുണ ഷീൽഡ്സ് എന്നറിയപ്പെടുന്ന അരുണ ലക്കൂർ നാഗപ്പ ശ്രീനിവാസ മൂർത്തി ഒരു ബ്രിട്ടീഷ് സൈക്കോതെറാപ്പിസ്റ്റും ചലച്ചിത്ര അഭിനേത്രിയുമാണ്.
2010-ൽ വിവേക് ​​ഒബ്‌റോയ് നായകനായ പ്രിൻസ് എന്ന ഇന്ത്യൻ ചിത്രത്തിലൂടെയാണ് അവർ അഭിനയരംഗത്ത് അരങ്ങേറ്റം കുറിച്ചത്.
ഇന്ത്യക്കാരനായ പിതാവിനും ബ്രിട്ടീഷുകാരിയായ മാതാവിനും ജനിച്ച അവർ ഒരു നാടക വർക്ക്ഷോപ്പിൽ ആയിരിക്കുമ്പോൾ ഒരു അഭിനയ ഏജൻ്റിൻ്റെ ശ്രദ്ധയിൽപ്പെട്ടു.
ഗൂഗിൾ ട്രെൻഡ്സ് അനുസരിച്ച് 2010-ൽ ഇന്ത്യയിൽ നിന്ന് ഉത്ഭവിച്ച ഇൻ്റർനെറ്റ് അന്വേഷണങ്ങളിൽ ഏറ്റവും കൂടുതൽ 
തിരയുന്ന നടിയായിരുന്നു അരുണ.
2015- ആരംഭിച്ച അരുണ ഷീൽഡ്‌സ് ടിവി എന്ന പേരിൽ ഷീൽഡ്‌സിന് YouTube- ൽ ഒരു ക്ഷേമ ചാനൽ ഉണ്ട്.
അവരുടെ വിദ്യാഭ്യാസത്തിൽ ഗിൽഡ്ഹാൾ സ്കൂൾ ഓഫ് മ്യൂസിക് ആൻ്റ് ഡ്രാമയിൽ നിന്നുള്ള ഒരു പ്രത്യേകതയും സെൻട്രൽ സെൻ്റ് മാർട്ടിൻസിൽ നിന്നുള്ള ബിഎയും ഉൾപ്പെടുന്നു.
അവർ ലണ്ടനിൽ ഹിപ്നോസിസ് സൈക്കോതെറാപ്പി പഠിക്കുകയും മൈൻഡ്ഫുൾനെസിൽ പരിശീലനം നേടുകയും ചെയ്തിട്ടുണ്ട്.
[അവലംബം ആവശ്യമാണ്]
2010 ഏപ്രിൽ 9 ന് പുറത്തിറങ്ങിയ പ്രിൻസ് എന്ന ആക്ഷൻ ത്രില്ലറിലൂടെയാണ് അവർ 2010-ൽ ബോളിവുഡിൽ അരങ്ങേറ്റം കുറിച്ചത്.
അതേ വർഷം തന്നെ 30,000 വർഷങ്ങൾക്ക് മുമ്പ് നഷ്ടപ്പെട്ട ക്രൂരമായ ലോകത്ത് നടക്കുന്ന പ്രണയകഥയായ Ao The Last Neanderthal എന്ന ഇതിഹാസ സാഹസിക ചലച്ചിത്രത്തിൽ അവർ നായികയായി അഭിനയിച്ചു.
യൂറോപ്യൻ സിനിമാ ശൃംഖലയായ യുജിസിയാണ് ഈ ചിത്രം നിർമ്മിച്ചത്.
അവരുടെ മിസ്റ്റർ സിംഗ് മിസിസ് മേത്ത എന്ന സിനിമ 2010 ജൂൺ 25-ന് പുറത്തിറങ്ങി.
ഡാൻസ് കൊറിയോഗ്രാഫർ കൂടിയാണ് അരുണ ബെല്ലി ഡാൻസറായും അവർ അറിയപ്പെടുന്നുണ്ട്.
ബാഹ്യ ലിങ്കുകൾ Aruna Shields എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് അരുണ ഷീൽഡ്സ് അരുണ ഷീൽഡ്സ് at Bollywood Hungama അവലംബം ↑ ↑ ↑ ↑ ↑
അവൽപ്പൂവ്
ചതുരാകൃതിയിലുള്ള കമ്പുള്ള നിറയെ ശാഖകളോടു കൂടിയ ഒരു കുറ്റിച്ചെടിയാണ് അവൽപ്പൂവ് (Swertia corymbosa) .
ഒക്ടോബർ മുതൽ ഡിസംബർ വരെയുള്ള മാസങ്ങളിൽ പൂക്കൾ ഉണ്ടാവുന്നു.
ഇന്ത്യൻ ഉപഭൂഖണ്ഡത്തിൽ ആണ് ഈ ചെടിയെ കാണുന്നത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Swertia corymbosa at Wikimedia Commons Swertia corymbosa എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അവൾ ഇംഗ്ലീഷ് വിലാസം https://ml.wikipedia.org/wiki/Aval
ബീനാഫിലിംസിനു വേണ്ടി മുഹമ്മദ് സർക്കാർ, അജന്ത, വീനസ്, സത്യാ, അരുണാചലം സ്റ്റുഡിയോകളിൽ നിർമിച്ച മലയാളചലച്ചിത്രമാണ് അവൾ .
കണ്മണിഫിലിംസ് വിതരണം ചെയ്ത അവൾ 1967 ജൂൺ 30ന് പ്രദർശനെത്തി.
പി.എം. അബ്ദുൽ അസീസ് ആദ്യമായി സംവിധാനം ചെയ്ത ചിത്രം, ഉഷാ നന്ദിനി ആദ്യമായി അഭിനയിച്ച ചിത്രം എന്നിവയ്ക്ക് പുറമേ, പൂർണ്ണമായി കേരളത്തിൽ നിർമിച്ച ചിത്രം എന്ന പ്രത്യേകതയും ഈ ചിത്രത്തിനുണ്ടായിരുന്നു.
അഭിനേതാക്കൾ മധു കെ.പി. ഉമ്മർ അടൂർ ഭാസി കടുവാക്കുളം ആന്റണി കെടാമംഗലം അലി കൃഷ്ണൻകുട്ടി മായ മീന ശാന്താദേവി ഉഷാ നന്ദിനി പിന്നണിഗായകർ കെ.ജെ. യേശുദാസ് പി. സുശീല എസ്. ജാനകി സീറോ ബാബു അണിയറശില്പികൾ നിർമ്മാണം -- മുഹമ്മദ് സർക്കാർ സംവിധാനം -- പി.എം. അബ്ദുൽ അസീസ് സംഗീതം -- ജി. ദേവരാജൻ ഗാനരചന—വയലാർ കഥ, തിരക്കഥ, സംഭാഷണം -- തോപ്പിൽ ഭാസി ചിത്രസംയോജനം -- കെ.ഡി. ജോർജ്ജ് കലാസംവിധാനം -- എസ്. കൊന്നനാട്ട് ഛായാഗ്രഹണം -- മങ്കട രവിവർമ വേഷവിധാനം -- കൃഷ്ണൻ വസ്ത്രാലങ്കാരം -- രാമചന്ദ്രൻ നിശ്ചലഛായാഗ്രഹണം -- ഡേവിഡ് ഗാനങ്ങൾ ഗാനരചന : വയലാർ രാമവർമ്മ സംഗീതം : ജി. ദേവരാജൻ ക്ര.
ഗാനം അലാപനം 1 ഇന്നല്ലോ കാമദേവനു പി. സുശീല, എസ്. ജാനകി 2 പ്രേമ കവിതകളേ പി. സുശീല 3 കരകാണാകായലിലെ സീറോ ബാബു 4 മൃണാളിനീ കെ.ജെ. യേശുദാസ് 5 ആരിയൻ കാട്ടിൽ എസ്. ജാനകി 6 പ്രേമകവിതകളേ പി. സുശീല അവലംബം പുറത്തേക്കുള്ള കണ്ണികൾ ഹിന്ദു ദിനപത്രത്തിൽ നിന്ന്} സംവിധായകന്റെ മരണവാർത്ത Archived 2010-04-21 at the Wayback Machine .
ഇന്റനെറ്റ് ഡേറ്റാബേസിൽ നിന്ന്
അവൻ ശ്രീമന്നാരായണ